|  |  |  |
| --- | --- | --- |
| Prvi.jpg | | [22. новембар 2012.]  **11/12** |
|  |  | |

|  |
| --- |
| **новембар 2012. године** |
| САОПШТЕЊЕ ЗА МЕДИЈЕ |

**Стопа реалног раста БДП за 2011. годину 0,8% (коначни подаци)**

У односу на 2010. годину, БДП номинално већи 4,3% (коначни подаци)

|  |
| --- |
| **Бруто домаћи производ** за 2011. годину, обрачунат примјеном „Производне методе“, исказан у текућим цијенама као коначaн податак, износи 8 668 712 КМ, односно 6 063 КМ по становнику. У односу на 2010. годину, бруто домаћи производ је номинално већи за 4,3%, а реално за 0,8%. |
| У структури бруто домаћег производа најзначајнијe учешће има подручје *Трговине* са 12,0%, затим слиједи *Пољопривреда* са 10,2%, *Државна управа, одбрана и обавезно социјално осигурање* са 10,1 %, потом *Прерађивачка индустрија* са 9,0%, *Пословање некретнинама*, *изнајмљивање и* *пословне дјелатности* са 8,7%, итд. |
| Највећи реални раст по подручјима дјелатности забиљежен је у подручјима *Вађење руда и камена* 17,3%, *Рибарство* 4,7%, *Образовање* 4,2 %, *Остале јавне, комуналне, друштвене, социјалне и личне услужне дјелатности* 3,9%, *Здравствени и социјални рад 3,6%,*  *Прерађивачка индустрија 3,2%*, *Финансијско посредовање* 3,0%*,* док је негативна стопа раста забиљежена у подручјима *Грађевинарство* (–4,3%), *Пољопривреда, лов и шумарство* (-4,0%) *и Пословање некретнинама, изнајмљивање и пословне дјелатности (-1,0%).* |
| Према доходовном приступу, у структури бруто домаћег производа на средства за запослене се односи 48,6%, на потрошњу фиксног капитала 14,2%, нето порези на производњу су -0,1%, а за нето оперативни вишак и нето мјешовити доходак остаје 19,4%. |

**Просјечна мјесечна нето плата 817 КМ**

**Просјечна мјесечна бруто плата 1 349 КМ**

Просјечна нето плата исплаћена у октобру 2012. године у односу на септембар 2012. године већа је номинално за 1,7% а реално за 0,6%. У односу на просјечну нето плату у 2011. години, просјечна нето плата у октобру 2012. године већа је номинално за 1,1%, а реално мања за 1,9%. У октобру 2012. године у односу на исти мјесец прошле године просјечна нето плата номинално је већа за 2,0% док је реално мања за 0,4%.

Највиша просјечна нето плата у октобру 2012. године, посматрано по подручјима дјелатности, исплаћена је у подручју *Финансијско посредовање* и износи 1 300 КМ, а најнижа у подручју *Угоститељство* 561 КМ.

У октобру 2012. године, у односу на септембар 2012. године, највећи номинални раст нето плате забиљежен је у подручјима *Вађење руде и камена 5,6%, Образовање 3,8%, Финансијско посредовање* 2,2%,док је номинално нижа плата у подручјима *Рибарство* 4,0%, Здравство 2,8%, *Пољопривреда, лов и шумарство* за 0,8% и *Пословање некретнинама* за 0,5%.

Просјечна плата

запослених

Графикон 1. Просјечнe нето платe запослених по мјесецима

**Мјесечна инфлација у октобру 2012. године 1,1%**

**Годишња инфлација (октобар 2012 /октобар 2011) 2,4%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у октобру 2012. године у односу на септембар 2012. године, у просјеку су више за 1,1%. **Овакаво кретање цијена резултирало је преласком обрачуна електричне енергије са љетне на зимску тарифу, што је узроковало раст цијена у одјељку *Становање* 10,9%.**

Забиљежен је раст код 5 од укупно 12 одјељака. Највећи утицај на укупан раст цијена у октобру је поред одјељка Становање имао раст цијена у одјељку *Храна и безалкохолна пића* 0,7%.

У одјељку *Храна и безалкохолна пића* на раст цијена од 0,7%, гдје група *Храна* биљежираст 1,0% највећи утицај је имало повећање цијена јестивог уља 11,3%, свињске масти 5,8%, кокошијих јаја 5,4%, поврћа 3,7%, шећера 2,8%, маслаца 2,8%, тјестенине 1,1%, свјежег млијека 0,8%, меса 0,5% (свињетина 1,2%, пилетина 1,1%, јунетина 0,9%), хљеба 0,2%. На групу Храна утицало је и повећање цијена кухињске соли 0,7%, затим конзервисане и прерађене рибе за 0,3%, као и свјеже и смрзнуте рибе за 0,1%. У групи *Безалкохолних пића* цијене су у просјеку ниже за 1,3% због ниже цијене кафе за 2,9% и чаја 0,3%.

У одјељку *Алкохолна пића и дуван* забиљежен је раст цијена 0,2% усљед повећања цијена пива 0,5% и поскупљења Walter Wolf цигарета.

У одјељку *Остала добра и услуге* забиљежен је раст цијена 0,2% усљед повећања цијена дезодоранса, лакова за косу, фарбе за косу за 1,7% као и осталих производа за личну хигијену (тоалетни папир, хигијенски улошци, пелене за једнократну употребу и сл.) за 0,3%.

И одјељак *Здравство* биљежи раст цијена 0,1% због виших цијена фармацеутских производа за 0,1%.

У одјељцима *Намјештај и покућство,* *Комуникације,* *Рекреација и култура, Образовање и Ресторани и хотели* цијене су у просјеку остале исте.

У октобру је дошло до појефтињења свих врста горива за 3,3% што је узроковало пад цијена у одјељку *Превоз* за 1,9%.

Цијене производа и услуга, који се користе за личну потрошњу у Републици Српској, у октобру 2012. године у односу на исти мјесец 2011. године, више су у просјеку за 2,4%.

Посматрано по одјељцима намјене потрошње, у октобру 2012. године у односу на октобар 2011. године, највиши раст забиљежен је код одјељка *Алкохолна пића и дуван* за 9,5%,затим слиједе индекси одјељака: *Превоз* за 5,5%, *Комуникације* за 4,3%, *Храна и безалкохолна пића* за 2,9%, *Образовање* за 0,9%, *Остала добра* и *услуге за 0,7%, Здравство за 0,4%, Становање* за 0,1%, *Рекрација и култура* за 0,1%. Индекс одјељка *Намјештај и покућство* у просјеку је остао непромјењен. Индекс одјељка *Ресторани и хотели* нижи је за 0,1%,док је индекс одјељка *Одјећа и обућа* нижи за 3,4%.

**Цијене произвођача индустријских производа (X 2012/IX 2012) у просјеку више 0,1%**

Цијенe произвођачa индустријских производа у октобру 2012. године у односу на септембар 2012. године у просјеку су више за 0,1%, у односу на октобар 2011. године више су за 0,9% и у односу на децембар 2011. године више су за 1,4%.

Посматрано по намјени потрошње, у октобру 2012. године у односу на септембар 2012. године цијене енергије у просјеку су више за 0,3%, цијене нетрајних производа за широку потрошњу у просјеку су ниже за 0,2%, док су цијене интермедијарних производа, цијене капиталних прозвода као и цијене трајних производа за широку потрошњу у просјеку остале на истом нивоу.

Цијене интермедијарних производа, посматрано по намјени потрошње, у октобру 2012. године у односу на октобар 2011. године, у просјеку су више за 1,2%, цијене нетрајних производа за широку потрошњу за 0,8%, цијене енергије за 0,5%, цијене трајних производа за широку потрошњу за 0,3%, док су цијене капиталних прозвода у просјеку ниже за 0,4%.

Посматрано по подручјима индустријске производње (PRODCOM), цијене подручја подручја (Ц) вађење руда и камена у октобру 2012. године у односу на септембар 2012. године у просјеку су више за 1,0%, док су цијене подручја (Д) прерађивачка индустрија као и цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У октобру 2012. године, у односу на октобар 2011. године, цијене подручjа *Прерађивачка индустрија* у просјеку су више за 1,3%, цијене подручја *Вађење руда и камена за 1,1%* ицијене подручја *Производња и снабдијевање електричном енергијом*, *гасом и водом* су у просјеку остале на истом нивоу.

**Индекс индустријске производње (X 2012/∅ 2011.) већи 3,9%**

Индекс запослених у индустрији (X 2012/∅ 2011.) мањи 1,5%

**Индустријска производња** остварена у октобру 2012. године у односу на просјечну мјесечну производњу из 2011. године већа је за 3,9%, у односу на претходни мјесец текуће године већа је за 0,4%, док је у односу на исти мјесец прошле године мања за 2,7%.

Индустријска производња остварена у периоду јануар - октобар 2012. године у односу на исти период прошле године мања је за 4,4%. У истом периоду у подручју *Вађење руда и камена* забиљежена је негативна стопа промјене од 3,3%, у подручју *Прерађивачка индустрија* негативна стопа промјене од 4,4% и у подручју *Производња и снабдијевање електричном енергијом* негативна стопа промјене од 4,8%.

Посматрано по економској намјени индустријских производа у периоду јануар–октобар 2012. године у односу на исти период прошле године забиљежена је негативна стопа промјене енергије од 5,0%, нетрајних производа од 5,2% и интермедијарних производа од 7,1%, док је код капиталних производа забиљежена позитивна стопа промјене од 16,7% и код трајних производа позитивна стопа промјене од 2,5%

**Број запослених у индустрији** у октобру 2012. године у односу на септембар 2012. године мањи је за 0,4%.

Укупан број запослених у индустрији у периоду јануар - октобар 2012. године у поређењу са истим периодом прошле године мањи је за 1,6%, при чему је у подручју *Вађење руда и камена* забиљежен пад од 1,6% и у подручју *Прерађивачка индустрија* пад од 2,1%, док је у подручју *Производња и снабдијевање електричном енергијом* забиљежен раст броја запослених од 1,4%.

**Покривеност увоза извозом (у периоду I–X 2012.) 52,4%**

Извоз (I-X 2012/I-X 2011.) смањен 4,6%

У октобру 2012. године, остварен је извоз у вриједности 214 милиона КМ и увоз у вриједности од 486 милиона КМ.

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 44,0%.

У периоду јануар - октобар 2012. године остварен је извоз у вриједности од 2 милијарде 34 милиона КМ, што је за 4,6% мање у односу на исти период претходне године. Увоз је, у истом периоду, износио 3 милијарде 886 милиона КМ, што је за 4,2% више у односу на исти период претходне године.

Проценат покривености увоза извозом за првих десет мјесеци текуће године износио је 52,4%, док је спољнотрговински робни дефицит износио милијарду и 851 милиона КМ.

У погледу географске дистрибуције робне размјене Републикe Српскe са иностранством, у периоду јануар - октобар 2012. године, највише се извозило у Италију и то у вриједности од 354 милиона КМ, односно 17,4%, те у Србију, у вриједности од 318 милиона КМ, односно 15,6% од укупног оствареног извоза.

У истом периоду, највише се увозило из Русије и то у вриједности од милијарду и 94 милиона КМ, односно 28,2% и из Србије, у вриједности од 651 милиона КМ, односно 16,8% од укупно оствареног увоза.

Посматрано по групама производа, у периоду јануар - октобар 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 259 милиона КМ, што износи 12,7% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијарду и 127 милиона КМ, што износи 29,0% од укупног увоза.

хиљ. КМ

2012

2011

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Милка Цигановић  milka.ciganovic@rzs.rs.ba  Јадранка Лубурић  [jadranka.luburic@rzs.rs.ba](mailto:jadranka.luburic@rzs.rs.ba) |
| **Статистика рада**  Радмила Галић  [radmila.galic@rzs.rs.ba](mailto:radmila.galic@rzs.rs.ba)  Владимир Копривица  vladimir.koprivica@rzs.rs.ba |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |